জামায়াত-ই-আহলে সুন্নাত কর্ণাটক

**জমায়াতে আহলে সুন্নাত কর্ণাটক** হলো একটি মুসলিম সংগঠন যা ২ নভেম্বর ২০১৮ সালে বেঙ্গালুরুতে দাপ্তরিকভাবে কর্ণাটক সরকারের অধীনে নিবন্ধিত হয়। জমায়াতে আহলে সুন্নাত কর্ণাটক সৈয়দ তানভীর হাশমি কর্তৃক প্রতিষ্ঠিত হয়। এটি ভারতের কর্ণাটক রাজ্যের সুন্নি মুসলিমদের একটি কণ্ঠস্বর হিসেবে পরিচিতি লাভ করছে।

## ইতিহাস

জমায়াতে আহলে সুন্নাত কর্ণাটক একটি সুন্নি মুসলিম সংগঠন। সুন্নি ইসলামের অনুসারীদের আরবি ভাষায় 'আহলুস সুন্নাহ ওয়াল জামাত' (সুন্নাহ এবং সম্প্রদায়ের লোক) বা সংক্ষেপে 'আহলুস সুন্নাহ' বলা হয়।

সুন্নিদের মধ্যে; হানাফী (মাযহাব), মালিকী (মাযহাব), শাফেয়ী এবং হাম্বলী (মাযহাব) আহলে সুন্নাত ওয়াল জামাতের অন্তর্ভুক্ত হিসেবে বিবেচিত। এই চারটি গোষ্ঠীর মধ্যে মূল পার্থক্য হলো ফিকহ বা ইসলামি আইনশাস্ত্রের বিষয়ে। অন্যথায়, এই চারটি গোষ্ঠী আকিদা (বিশ্বাস), ঐতিহ্য এবং মুহাম্মদ, তাঁর সাহাবী (সঙ্গী), আহলে বাইত (বংশধর) এবং আউলিয়া আল্লাহদের (আল্লাহর প্রিয় নেককার বান্দা) মর্যাদার বিষয়ে একমত। অধিকাংশ আহলে সুন্নাত ওয়াল জামাত সুফিবাদের (ইসলামি আধ্যাত্মবাদ) ধারা অনুসরণ করে।

কর্ণাটকের এক কোটি মুসলিমকে জীবনের বিভিন্ন ক্ষেত্রে সাহায্য করার জন্য বিজাপুরের ওলামা এবং বুদ্ধিজীবীদের নেতৃত্বে জমায়াতে আহলে সুন্নাত কর্ণাটক গঠিত হয়। এর উদ্দেশ্য হলো মুসলিমদের আর্থ-সামাজিক, শিক্ষাগত এবং রাজনৈতিক ক্ষেত্রে উন্নত করা।

## ধর্মীয় কার্যক্রম
শহীদে আজম কনফারেন্স হলো একটি নিয়মিত অনুষ্ঠান যা জমায়াতে আহলে সুন্নাত বিজাপুর শাখা আয়োজন করে থাকে।

## জম্মু ও কাশ্মীরের ৩৭০ ধারা বাতিলের বিষয়ে অবস্থান
জম্মু ও কাশ্মীরের বিশেষ মর্যাদা যে পদ্ধতিতে বাতিল করা হয়েছে, তা নিয়ে এই সংগঠনটি প্রশ্ন তুলেছে। সংস্থাটি একটি যৌথ বিবৃতিতে বলেছে যে, সংবিধানের মৌলিক নীতিগুলো—যেমন সমতা, ন্যায়বিচার এবং মানবাধিকার—উপেক্ষা করে শান্তি প্রতিষ্ঠা করা যায় না বা আনুগত্য কেনা যায় না।

## তিন তালাক বিষয়ে অবস্থান
ভারতীয় সংসদ কর্তৃক পাসকৃত তিন তালাক আইনের বিরুদ্ধে ভারতের সুপ্রিম কোর্টে এই সংগঠনটি অন্যতম আবেদনকারী।

## কার্যনির্বাহী কমিটি
*সভাপতি - সৈয়দ তানভীর হাশমি
*সহ-সভাপতি - মাওলানা সৈয়দ শামসুদ্দিন মিসবাহি
*সম্পাদক - মুফতি মোহাম্মদ আলী কাজী
*সাধারণ সম্পাদক - মাওলানা নিয়াজ আলম শেখ

## লক্ষ্য ও উদ্দেশ্য
জমায়াতে আহলে সুন্নাতের লক্ষ্যগুলো নিম্নরূপ:
*কর্ণাটক রাজ্যের সকল মসজিদ ও মাদ্রাসাকে সংযুক্ত করা এবং মসজিদকে সম্প্রদায়ের বিভিন্ন প্রয়োজনে সাহায্যের কেন্দ্রে পরিণত করা।
*কর্ণাটক রাজ্যের সুন্নি ওলামা, মাশায়েখ, বুদ্ধিজীবী এবং মুসলিম রাজনৈতিক নেতাদের মধ্যে কার্যকর যোগাযোগ, সমন্বয়, সম্প্রীতি এবং পারস্পরিক বোঝাপড়া তৈরি করা।
*যেকোনো প্রাকৃতিক দুর্যোগের সময় উদ্ধার ও ত্রাণ কাজে সম্প্রদায়কে সাহায্য করা এবং জাতি-ধর্ম নির্বিশেষে সাম্প্রদায়িক বা রাজনৈতিক সহিংসতার শিকার ব্যক্তিদের সহায়তা করা।
*মুসলিম যুবকদের শিক্ষিত ও প্রশিক্ষিত করার জন্য শিক্ষামূলক, সাংস্কৃতিক এবং আধ্যাত্মিক সেমিনারের আয়োজন করা।
*একটি আইনি সেল তৈরি করা, যা জাতি-ধর্ম নির্বিশেষে সাম্প্রদায়িক দাঙ্গার শিকার ব্যক্তিদের আইনি সহায়তা প্রদান করবে।
*মুসলিমদের জন্য একচেটিয়া অনুদান ও সুযোগ-সুবিধার জন্য রাজ্য ও কেন্দ্রীয় সরকারের কাছে আবেদন করা, যাতে শিক্ষা ও স্বাস্থ্যের ক্ষেত্রে আর্থিক সহায়তা নিশ্চিত করা যায়।
*একটি বহুভাষিক (উর্দু, কন্নড়, ইংরেজি) তথ্য কেন্দ্র তৈরি করা যা মুসলিমদের এনআরসি, এনপিএ এর মতো সমসাময়িক বিষয়ে নির্দেশিকা প্রদান করবে।
*শান্তি ও সাম্প্রদায়িক সম্প্রীতি প্রচার করা।
*জাতীয় স্তরের শিক্ষার পাশাপাশি ইসলামি শিক্ষার জন্য একটি শিক্ষাক্রম বা সিলেবাস তৈরি করা।
*আইম্মা ও মোয়াজ্জিনদের (মসজিদের ইমাম ও মুয়াজ্জিন) সার্বিক নিরাপত্তার জন্য কাজ করা।

## স্থানীয় শাখাসমূহ
জমায়াতে আহলে সুন্নাত কর্ণাটকের কেন্দ্রীয় সচিবালয় বেঙ্গালুরুতে অবস্থিত হলেও কর্ণাটকের বিভিন্ন জেলায় এর স্থানীয় শাখা প্রতিষ্ঠিত হয়েছে। সংগঠনটি বেলগাম, দেবনাগেরী, বিজয়পুর এবং বাগলকোট জেলায় শাখা স্থাপন করেছে।

## তথ্যসূত্র

## বহিঃসংযোগ
*কর্ণাটক আহলে সুন্নাত ওয়াল জামাতের সভাপতির বক্তব্য: ইমাম সাজ্জাদের মাধ্যমে আমরা ইসলাম ও সন্ত্রাসবাদের মধ্যে পার্থক্য করি (ইংরেজি)
*কাশ্মীর ইস্যুতে ভারতীয় মুসলিম সংগঠনগুলোর সর্বসম্মত অবস্থান (ইংরেজি)

বিষয়শ্রেণী:ভারত ভিত্তিক ইসলামি সংগঠন
বিষয়শ্রেণী:২০১৮-এ কর্ণাটকে প্রতিষ্ঠিত
বিষয়শ্রেণী:বেরলভী সংগঠন
বিষয়শ্রেণী:কর্ণাটক ভিত্তিক সংগঠন